OpenLLM-France/wikimedia huggingface dataset:
# Memphis (Nebraska)

Memphis és una població dels Estats Units a l'estat de Nebraska. Segons el cens del 2000 tenia 106 habitants.

## Demografia

Segons el cens del 2000, Memphis tenia 106 habitants, 44 habitatges, i 31 famílies. La densitat de població era de 454,7 habitants per km².
Dels 44 habitatges en un 31,8% hi vivien nens de menys de 18 anys, en un 63,6% hi vivien parelles casades, en un 4,5% dones solteres, i en un 29,5% no eren unitats familiars. En el 22,7% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,9.
Per edats la població es repartia de la següent manera: un 26,4% tenia menys de 18 anys, un 1,9% entre 18 i 24, un 32,1% entre 25 i 44, un 27,4% de 45 a 60 i un 12,3% 65 anys o més.
L'edat mediana era de 39 anys. Per cada 100 dones de 18 o més anys hi havia 116,7 homes.
La renda mediana per habitatge era de 41.875 $ i la renda mediana per família de 47.813 $. Els homes tenien una renda mediana de 32.000 $ mentre que les dones 23.125 $. La renda per capita de la població era de 16.156 $. Cap de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Memphis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Memphis». American Fact Finder. Oficina del Cens dels Estats Units, 12-01-2010.
# Alejandro Bas Carratalá

Alejandro Bas Carratalá (Alacant, 28 de març de 1956) és un polític valencià, diputat a les Corts Valencianes durant la II Legislatura.

## Biografia

Fill d'un militant comunista, va mantenir contactes amb el PCE fins que va ingressar a la Universitat en 1975 i s'afilià al PSOE i a la UGT. Llicenciat en dret per la Universitat de Múrcia en 1982, treballà com a advocat laboralista per a la UGT. Fou elegit diputat a les eleccions a les Corts Valencianes de 1987. Fins a 1991 fou vocal, entre d'altres, de la Comissió d'Investigació sobre tràfic d'influències i ús d'informacions privilegiades en l'àmbit de la Comunitat Valenciana.
En 1987 fou nomenat secretari d'organització de la Unió General de Treballadors d'Alacant, però fou expedientat en 1988 per no secundar la vaga general espanyola de 1988 contra el govern del PSOE. No es presentà a la reelecció a les Corts i a les eleccions municipals espanyoles de 1991 fou elegit regidor del PSOE a l'ajuntament d'Alacant, càrrec que revalidà a les eleccions de 1995. Degut a algunes discrepàncies amb el grup municipal el 1997 va passar al Grup Mixt, encara que cap al 1998 tornà a integrar-se en el grup municipal socialista.
El 1999 abandonà la política i tornà a la seva feina d'advocat en el bufet de Francisco Ruiz Marco. També ha estat professor de dret mercantil a la Universitat d'Alacant.

## Referències

* ↑ «Fitxa de les Corts Valencianes». Arxivat de l'original el 2016-03-04. [Consulta: 2 juny 2015].
* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.63. ISBN 9788495484802.
* ↑ Alejandro Bas Carratalá a Las Provincias, 29 de juny de 2008
* ↑ Web del bufet
# Sant Hug

«Sant Hug» té aquests significats:
# Prana

El prana (en sànscrit प्राण, prāṇa, de l'arrel pra 'per omplir') és un concepte del pensament indi que fa referència al principi de vida i que se sol traduir per alè vital. És esmentat per primera vegada als Upanixads, on se'l descriu com formant part del regne terrenal, físic, en tant que mantenidor del cos i origen del pensament. El prana impregnaria totes les formes de vida, però sense tractar-se de l'atman o ànima individual.
Per la filosofia vedanta, el prana és una mena d'energia que manté la vida dels éssers vius, comparable a la idea xinesa de txi. Aquest concepte és central per l'ayurveda i el ioga, que creuen que el prana circula per l'organisme com un flux a través d'una xarxa de fins canals subtils anomenats nadis. La seva manifestació material més subtil seria la respiració, però també es trobaria a la sang i la seva forma més concentrada seria l'esperma dels homes i el fluix vaginal de les dones. El Sol i la llum solar són considerats com una font de prana.
# Boa Entrada

Boa Entrada és una vila al sud de l'illa de Santiago a l'arxipèlag de Cap Verd. Està situada a 2 quilòmetres al nord d'Assomada. La zona és intensament conreada, especialment amb canya de sucre, amb molts arbres de mango.

## Capoquer

Hi ha un capoquer molt gran prop de la localitat de Boa Entrada, situada a la part inferior de la vall, 400 m sobre el nivell del mar. És l'arbre més gran de Santiago i, probablement, de la República de Cap Verd. El capoquer és d'aproximadament 25 m d'alçada i es va identificar en una àrea important per a les aus (IBA) per BirdLife International, perquè hi viu una colònia d'agrons roigs. El 2005, es va informar que l'arbre havia mort i que ja no podria suportar la colònia d'agrons.

## Vegeu també

* Llista de nuclis de població de Cap Verd.

## Referències

* ↑ «Kapok tree, Boa Entrada». Important Bird Areas factsheet. BirdLife International, 2013. [Consulta: 1r abril 2014].
* ↑ Batty, Chris. «Cape Verde Islands 24th February-7th March 2005». Bird Trip Reports. birdtours.co.uk, 2005. [Consulta: 13 agost 2013].

## Enllaços externs

* Fotografia de Boa Entrada.
# Eviota infulata

Eviota infulata és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,5 cm de longitud total.

## Distribució geogràfica

Es troba des de les Seychelles fins a Pitcairn, el sud de la Gran Barrera de Corall i Kapingamarangi (Micronèsia).

## Referències

* 1 2 FishBase (anglès)
* ↑ Kuiter, R.H. i T. Tonozuka 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Millbank

Millbank és un barri del districte de Ciutat de Westminster de Londres, Anglaterra (Regne Unit). Està a la vora del riu Tàmesi, a l'oest de Pimlico i al sud de Westminster. El nom d'aquesta zona prové d'un molí que devia ser prop de l'Abadia de Westminster. Fins al segle xix, aquesta zona estava dominada per la Millbank Prison, usada en les deportacions de presoners a les colònies britàniques.
La major part de l'aparença d'aquesta zona data de 1930, quan va ser reconstruïda per a reparar els danys causats per les inundacions de 1928. Millbank és també el nom del principal carrer de la riba nord del riu Tàmesi, estenent-se des de Vauxhall Bridge Road fins a Abingdon Street, fins al sud de Parliament Square.
S'hi troba el Chelsea College of Arts, facultat de la Universitat de les Arts de Londres, institució dedicada a les arts i al disseny reconeguda a nivell internacional.

## Referències

* ↑ Lennard, Natasha «Best British Art Schools (The Times)». [Londres], 29-09-2008 [Consulta: 14 maig 2009]. Arxivat 16 de juny 2011 a Wayback Machine.
# Anacroneuria llana

Anacroneuria llana és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Veneçuela.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1995. Spixiana 18(3):234.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Stark, 1999. Proc.Biol.Soc.Wash. 112(1):77.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 19 novembre 2011].

## Enllaços externs

* Encyclopedia of Life (anglès)
# Senec

* No s'ha de confondre amb Seneç.
Senec és una ciutat d'Eslovàquia. Es troba a la regió de Bratislava, és capital del districte de Senec.

## Història

La vila fou fundada el 1252 i ja gaudí de privilegis d'ençà el segle xv. El nom actual de la vila, Senec, s'empra d'ençà la primera meitat del segle XX i deriva dels noms històrics Zemch i Szempc. D'altra banda, la denominació alemanya històrica és Wartberg, prou utilitzada al passat.
La vila fou annexionada per Hongria després del primer arbitratge de Viena el 2 de novembre de 1938, any en què la ciutat tenia 5.559 habitants. Després de l'alliberament, la ciutat es reintegrà a la reconstituïda Txecoslovàquia.

## Ciutats agermanades

* Parndorf, Àustria
* Mosonmagyaróvár, Hongria
* Senj, Croàcia
# Pranhita

Pranhita o Pranahita (telugu: ప్రాణహిత, Ajuda a la Vida) és un riu de l'Índia que neix al límit entre el districte de Gadchiroli a Maharashtra i el districte d'Adilabad a Andhra Pradesh. Es forma per la unió del Penganga (Painganga) i el Wainganga (el primer s'uneix al segon prop d'Aheri) i amb el Wardha a Seoni. Des d'aquí té un curs de 116 km fins que desaigua al riu Godavari, prop de Sironcha, a Maharashtra.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Betpakdalita-NaNa

La betpakdalita-NaNa és un mineral de la classe dels fosfats, que pertany al grup de la betpakdalita. Rep el nom pel desert de Betpakdala, al Kazakhstan, on es troba la localitat tipus del mineral que dona nom al grup.

## Característiques

La betpakdalita-NaNa és un molibdat de fórmula química [Na₂(H₂O)$_{16}$Na(H₂O)₆][Mo₈As₂Fe₃$^{3+}$O$_{33}$(OH)₄]. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema monoclínic. La seva duresa a l'escala de Mohs és 3.

## Formació i jaciments

Va ser descobert a la zona d'oxidació superior de la mina de Chuquicamata, un dipòsit de coure porfíric, on sol trobar-se associada a altres minerals com: topazi, escorodita, quars, leightonita, jarosita i goethita. La mina està situada a la localitat de Chuquicamata, a la província d'El Loa, dins la regió d'Antofagasta (Xile), i es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Betpakdalite-NaNa» (en anglès). Mindat. [Consulta: 30 març 2019].
# Cal Campaner

«Cal Campaner» té aquests significats:
* Cal Campaner (Esparreguera), casa al Baix Llobregat
* Cal Campaner (Santa Maria de Palautordera), casa al Vallès Oriental
* Cal Campaner (Sant Vicenç de Castellet), masia al Bages
# Misael Escuti

Misael Escuti Rovira (20 de desembre de 1926 - 3 de gener de 2005) fou un futbolista xilè.

## Selecció de Xile

Va formar part de l'equip xilè a la Copa del Món de 1962.

## Referències

* ↑ Misael Escuti Fitxa i estadístiques a la FIFA
# Anacroneuria longicauda

Anacroneuria longicauda és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Santa Catarina (el Brasil).

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Pictet, F.J., 1841. Histoire naturelle générale et particulière des insectes névroptères 1:238.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Estudo da fauna de Anacroneuria (Plecoptera:Perlidae) na Bacia Hidrográfica do Rio dos Sinos, Estado do Rio Grande do Sul, com dados sobre a fecundidade de Anacroneuria trimacula (portuguès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):160.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:504.
* Zwick, P., 1972 (1971). Rev. Suiss. Zool. 78(4):1123-1194.
* Zwick, P., 1973. Das Tierreich 94:272.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 30 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Santa Lucía del Este

Santa Lucía del Este és un balneari del sud de l'Uruguai ubicat al departament de Canelones. Forma part de la Costa de Oro.

## Geografia

Santa Lucía del Este es troba al sud-est del departament de Canelones, al sector 8. Al sud té platges sobre el Riu de la Plata; a l'est limita amb Biarritz, i a l'oest amb el balneari d'Araminda.
El balneari s'ubica al km 69 de la Ruta Interbalneària.

## Població

D'acord amb les dades del cens de 2004, Santa Lucía del Este tenia una població aproximada de 275 habitants.
| Any | Població |
| 1963 | 131 |
| 1975 | 177 |
| 1985 | 239 |
| 1996 | 335 |
| 2004 | 275 |
| 2011 | 286 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 19 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2013-06-05 a Wayback Machine. (DOC)

## Enllaços externs

* Mapa de Santa Lucía del Este (PDF; 120 kB)
# Betpakdalita-CaMg

La betpakdalita-CaMg és un mineral de la classe dels fosfats, que pertany al grup de la betpakdalita. Rep el nom pel desert de Betpakdala, al Kazakhstan, on es troba la seva localitat tipus.

## Característiques

La betpakdalita-CaMg és un molibdat de fórmula química [Ca₂(H₂O)$_{17}$Mg(H₂O)₆][Mo₈As₂Fe₃$^{3+}$O$_{36}$(OH)]. Va ser aprovada com a espècie vàlida per l'Associació Mineralògica Internacional l'any 2011, i la primera publicació data d'un any més tard. Cristal·litza en el sistema monoclínic.

## Formació i jaciments

Va ser descoberta al nivell 35 de la mina Tsumeb, situada a la localitat homònima de la regió d'Otjikoto, a Namíbia, on sol trobar-se associada a escorodita, quars i djurleïta. Posteriorment també ha estat trobada a Sadisdorf (Saxònia, Alemanya) i a la mina d'estany d'Elsmore, a Nova Gal·les del Sud (Austràlia). Aquests són els tres únics indrets a tot el planeta on ha estat descrita aquesta espècie mineral.

## Referències

* ↑ «Betpakdalite-CaMg» (en anglès). Mindat. [Consulta: 29 març 2019].
# Falcó gris

El falcó gris (Falco hypoleucos) és una espècie d'ocell rapinyaire de la família dels falcònids (Falconidae) que habita estepes i semideserts d'Austràlia. El seu estat de conservació es considera vulnerable a l'extinció.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falcó gris». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 356. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Grey Falcon. Falco hypoleucos» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2022. [Consulta: 29 agost 2022].
# Miche (equip ciclista)

L'equip Miche va ser un equip ciclista professional italià, encara que al llarg de la seva història va tenir llicència búlgara, polonesa i san-marinenca. Va competir de 2003 a 2012. De 2005 a 2006 gaudia de categoria continental professional, i a partir de 2007 fou rebaixat a la de continental.

## Principals resultats

* Gran Premi de la indústria i el comerç artesanal de Carnago: Christian Murro (2004)
* Volta a Eslovènia: Przemysław Niemiec (2005)
* Volta a Romania: Ivailo Gabrovski (2005)
* Giro de Toscana: Przemysław Niemiec (2006)
* Giro de la Romanya: Eddy Serri (2007)
* Giro del Mendrisiotto: Eddy Serri (2008)
* Ruta del Sud: Przemysław Niemiec (2009)
* Tre Valli Varesine: Davide Rebellin (2011)
* Trofeu Melinda: Davide Rebellin (2011)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2003 | 37è (GSIII) | Balazs Rohtmer (673è) |
| 2004 | 16è (GSII) | Przemysław Niemiec (197è) |
A partir del 2005, l'equip participa en els Circuits continentals de ciclisme. La taula presenta les classificacions de l'equip al circuit, així com el millor ciclista individual.
UCI Àfrica Tour
| Temporada | Classificació per equips | Millor ciclista en la classificació individual |
| 2011 | 9è | Giuseppe Di Salvo (62è) |
UCI Àsia Tour
| Temporada | Classificació per equips | Millor ciclista en la classificació individual |
| 2011 | 30è | Stefan Schumacher (90è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 35è | Przemysław Niemiec (26è) |
| 2006 | 35è | Przemysław Niemiec (31è) |
| 2007 | 33è | Massimo Giunti (64è) |
| 2008 | 41è | Massimo Giunti (47è) |
| 2009 | 22è | Przemysław Niemiec (35è) |
| 2010 | 20è | Przemysław Niemiec (24è) |
| 2011 | 14è | Davide Rebellin (3r) |
| 2012 | 125è | Nicola Dal Santo (1141è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Anacroneuria jivaro

Anacroneuria jivaro és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: l'Equador.

## Referències

* ↑ Stark, Bill P. (en anglès) Scopolia, 46, 2001, pàg. 20.
* ↑ Heckman, Charles W. Encyclopedia of South American Aquatic Insects: Plecoptera: Illustrated Keys to Known Families, Genera, and Species in South America. Dordrecht: Springer, 2003. ISBN 978-94-017-1423-5.

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Zwick, Peter. Insecta: Plecoptera; phylogenetisches System und Katalog.. Berlín: W. de Gruyter, 1973, p. XXXII, 465. ISBN 3-11-004551-6.
* Zwick, Peter «Phylogenetic System and Zoogeography of the Plecoptera». Annual Review of Entomology, 45, 1, 2000, pàg. 709–746. DOI: 10.1146/annurev.ento.45.1.709. PMID: 10761594.
# Seres queridos

Seres queridos és una pel·lícula de comèdia negra espanyola dirigida per Dominic Harari i Teresa de Pelegrí el 2004. Està rodada a Madrid i tracta de fer un retratar amb humor el conflicte arabo-israelià.

## Sinopsi

Leni Dali és una jove espanyola d'origen jueu que s'ha promès amb Rafi, un jove palestí. Una nit el convida a sopar a casa perquè conegui la seva família. Això deixa trasbalsada a la mare. Per a més desgràcia, Rafi intenta congraciar-se amb la sogra fent el sopar, però se li cau el bloc de caldo congelat per la finestra i mata el pare de Leni.

## Repartiment

* Marian Aguilera - Leni Dali
* Guillermo Toledo - Rafi
* Norma Aleandro - Gloria Dali
* María Botto - Tania Dali
* Fernando Ramallo - David Dalenski
* Mario Martín - Ernesto Dali
* Yohana Cobo

## Recepció

Fou candidata al Goya al millor maquillatge i perruqueria. També ha guanyat el premi del Festival del Cinema d'Aup d'Uès, al de Jerusalem i al de Montecarlo.

## Referències

* ↑ 'Seres queridos' aborda con humor el conflicto árabe-israelí, El País, 18 de juliol de 2003
* ↑ Seres queridos a Fotogramas
* ↑ Seres queridos al web dels Goya
* ↑ Seres queridos al Ministeri de Cultura

## Bibliografia

* Óperas primas.Seres queridos de Teresa de Pelegrí y Dominic Harari A: Versión Original: Revista de cine, ISSN 1886-7227, Nº. 124, 2005 (Ejemplar dedicado a: 12 Festival de Cáceres. Cine español), págs. 37-38.